Theodor Ludwig Wiesengrund Adorno (conoixito como Theodor W. Adorno u Theodor Adorno), naixito de Frankfurt d'o Main (Imperio alemán, hue Hesse en Alemanya) l'11 de setiembre de 1903 y muerto en Visp (cantón d'o Valais, Suiza) o 6 d'agosto de 1969, estió un destacato filosofo, sociologo y musicologo alemán, miembro d'a dita Escuela de Frankfurt mientres os anyos 1960 de conchunto con presonalidatz como Max Horkheimer, Herbert Marcuse, Friedrich Pollock, Erich Fromm, Jürgen Habermas u Oskar Negt. Ye uno d'os inspiradors d'a teoría cretica en o pensamiento marxista y ye considerato como uno d'os restablidors d'o buen nombre d'Alemanya dimpués d'a Segunda Guerra Mundial y o nazismo, quan tornó d'o suyo exilio en o Reino Uniu.